‘เสื้อกันหนาวสุนัข’ มอบความอบอุ่นให้เพื่อนสี่ขา

กรมอุตุนิยมวิทยา คาดการณ์ว่าความหนาวเย็นจะยังปกคลุมประเทศไทยไปถึงช่วงกลางเดือนกุมภาพันธ์ เช้าวันนี้ (13 มกราคม) ช่างภาพทีมข่าว THE STANDARD เก็บภาพบรรดาสุนัขที่สวมใส่เสื้อกันหนาวหลากหลายแบบในพื้นที่จังหวัดเชียงใหม่และกรุงเทพฯ ซึ่งเป็นอีกข้อบ่งชี้ว่าฤดูหนาวปีนี้ยาวนานเป็นพิเศษ

แม้ว่าผิวหนังและขนของสุนัขจะมีคุณสมบัติป้องกันความหนาวเย็นได้ แต่สำหรับสุนัขที่ได้รับการตัดแต่งขนหรือมีขนสั้น รวมถึงสุนัขขนาดเล็กหรือแก่ชรา ซึ่งอาจมีระบบเผาผลาญในร่างกายไม่ปกติ ผู้เลี้ยงก็สามารถใส่เสื้อกันหนาวให้เพื่อช่วยปรับอุณหภูมิ และสร้างความอบอุ่นเมื่อต้องอยู่นอกบ้านได้

ภาพ: ฐานิส สุดโต, ศวิตา พูลเสถียร, ณาฌารัฐ ภักดีอาสา

ขอบคุณผู้สนับสนุนอุปกรณ์การถ่ายภาพ Canon Imaging Thailand 

#ฤดูหนาว